Raivo Murd

Raivo Murd (20. detsember 1945OSTU – MUUGI LEPING, 01.02.1998 (vaadatud 17.03.2019) – 17. märts 2019) oli Eesti poliitik, Narva ja Narva-Jõesuu linnapea.Suri endine Narva ja Narva-Jõesuu linnapea Raivo Murd ERR, 17.03.2019 (vaadatud 17.03.2019)

Ta lõpetas 1966. aastal Tallinna Polütehnikumi automaatika ja telemehaanikaaparatuuri tootmise erialal.

Tööelu
Murd töötas Kohtla-Järve rajooni ALMAVÜ komitee esimehena, Narva-Jõesuu sanatooriumi direktorina ja juhtis ühiskondlikus korras Virumaa Fondi.Rein Sikk Narvat juhivad Anatoli Paal ja Raivo Murd EPL, 30.10.1996 (vaadatud 17.03.2019) Samuti tegutses ta tegevdirektorina ettevõttes Tamme Auto (T.R.Tamme Auto OÜ, mille tütarettevõte on OÜ Kiviõli Keemiatööstus).Külli Kriis Kiviõli Keemiatööstus alustas Moldovas kaevandamist ebaseaduslikult Põhjarannik, 19.08.2004 (vaadatud 17.03.2019)

Poliitiline tegevus
Eesti Vabariigi Ülemnõukogu valimistel 1990. aastal esitati Raivo Murd kandidaadiks ühemandaadilises Narva valimisringkonnas nr 14 kolhoosidevahelise sanatooriumi Narva-Jõesuu töökollektiivi poolt, kuid ei osutunud valituks."Vundamendi taastamine iseseisvale riigile: Dokumente, materjale ja meenutusi Eesti Vabariigi Ülemnõukogu tegevusest aastatel 1990–1992" Koost. Heino Kostabi. Tartu, 2012, lk 15 ja 33 (vaadatud 17.03.2019)

Aastatel 1993–1998 oli ta Narva linnapea (ajaloolises järjestuses 13.). Tema tagandamist põhjendati linnavolikogus asjaoluga, et Murd oli 1996. aastal garanteerinud 5 miljoni krooni suuruse laenu, mille INKO-Balti pangast võttis Soome firma Lamor, ületades väidetavalt volitusiErik Kalda Narva volikogu tagandas linnapea Murdi Postimees/Põhjarannik, 23. november 1998 (vaadatud 17.03.2019). 1994–1996 ja 1997–1998 juhtis ta ka Eesti Linnade Liitu.Eesti Linnade Liitu juhib taas Raivo Murd Õhtuleht, 8. mai 1997 (vaadatud 17.03.2019)Priit Rajalo Linnade liitu juhib Kuressaare linnapea Postimees, 24. november 2000 (vaadatud 17.03.2019)Juhatus, Eesti Linnade ja Valdade Liit (vaadatud 17.03.2019) 1996. aasta presidendivalimiste eel peeti Murdu üheks võimalikuks omavalitsuste presidendikandidaadiks.Tõugu ja Murd ootavad ametlikke kandideerimisettepanekuid Postimees, 10. september 1996 (vaadatud 17.03.2019)

Aastatel 2007–2013 oli ta Narva-Jõesuu linnavolikogu esimees, 2013–2014 Narva-Jõesuu linnapea ning 2014–2016 taas linnavolikogu esimees.

Sport
Valgevene NSV meistrivõistlustel sai Murd 4x100 meetri jooksus hõbemedali.

Tunnustus
 1997 Valgetähe IV klassi teenetemärk
 2017 Ida-Virumaa teenetemärk

Viited

Välislingid
 Suri endine Narva ja Narva-Jõesuu linnapea Raivo Murd ERR, 17.03.2018
 Erik Kalda Narva volikogu tagandas linnapea Murdi Postimees/Põhjarannik, 23. november 1998
 Rein Sikk Narvat juhivad Anatoli Paal ja Raivo Murd EPL, 30.10.1996
 Narva-Jõesuu Kolhoosidevaheline Sanatoorium 25-aastane (1986) Ringvaade "Nõukogude Eesti" nr 15, 1/4 ("Narva-Jõesuu Kolhoosidevaheline Sanatoorium 25-aastane. Intervjuu sanatooriumi juhataja Raivo Murruga.")

Kategooria:Eesti poliitikud
Kategooria:Narva-Jõesuu linnapead
Kategooria:Narva linnapead
Kategooria:Valgetähe IV klassi teenetemärgi kavalerid
Kategooria:Metsakalmistule maetud
Kategooria:Sündinud 1945
Kategooria:Surnud 2019